VM i fodbold 1978

VM i fodbold 1978 var det 11. VM i fodbold, og slutrunden blev afholdt i Argentina fra den 1. – 25. juni 1978. Mesterskabet blev for første gang vundet af værtslandet Argentina, der slog Holland 3-1 efter forlænget spilletid i finalen. Argentina blev dermed det sjette hold (efter Uruguay, Italien, Vesttyskland, Brasilien og England), der vandt VM.

FIFA tildelte værtsskabet for slutrunden til Argentina i juli 1966. Argentina havde også været kandidat til at arrangere VM 1970, men eftersom Mexico City var vært for sommer-OL 1968 og i den anledning havde opført nye fodboldstadioner, gik værtsskabet for det mesterskab til Mexico.

I alt 106 lande deltog i de indledende kvalifikationsrunder, og 16 hold deltog til selve VM-slutrunden.

Slutrundens format var det samme som i ved VM i 1974. De 16 hold, der havde kvalificeret sig til slutrunden, blev inddelt i fire grupper a fire hold. De to bedste hold i hver gruppe gik videre til mellemrunden, hvor de igen blev opdelt i to nye grupper a fire hold. De to gruppevindere gik videre til finalen, mens de to toere mødtes i bronzekampen.

Holland tabte den anden VM-finale i træk til værtslandet, efter at have tabt finalen i 1974 til Vesttyskland. Mario Kempes blev slutrundens topscorer med 6 mål.

Skotlands Archie Gemmill scorede et berømt mål i kampen i den indledende runde mod Holland. Målet blev senere en del af en mindeværdig scene i filmen Trainspotting. Skotland skulle vinde kampen med tre mål for at gå videre til mellemrunden, og Gemmill scorede til 3-1, men senere reducerede hollænderne til 3-2, hvilket blev kampens resultat. Og dermed gik Holland videre til mellemrunden og Skotland var slået ud.

Kontroverser 

Kun to år før VM havde militæret taget magten i Argentina ved et militærkup. Det fik nogle lande, herunder især Holland, til offentligt at stille spørgsmålstegn ved om landet skulle deltage i VM. Ikke desto mindre endte alle lande med at stille op, men hollænderne mødte op uden deres store stjerne, Johan Cruyff, der trods alt nægtede at deltage.

Argentinas sidste kamp i mellemrunden mod Peru har også været genstand for en del kontroverser. Argentinerne skulle besejre Peru med mindst fire mål for at vinde mellemrundegruppen på bedre målforskel og dermed kvalificere sig til finalen på bekostning af Brasilien, der havde slået Polen 3-1 et par timer tidligere. Det kontroversielle var, at den peruvianske målmand, Ramón Quiroga, faktisk var født i Argentina, og indtil den kamp havde han i fem kampe kun ladet seks mål gå ind. Desuden havde Argentina kun scoret seks mål i hele slutrunden indtil da. På trods af dette vandt Argentina kampen 6-0 og gik videre til finalen. Begge holds spillere afviste dog, at der havde været tale om aftalt spil.

Resultater

Kvalifikation 
 Se Kvalifikation til VM i fodbold 1978

Indledende runde 

De 16 hold var inddelt i fire grupper a fire hold, der spillede alle-mod-alle. De to bedste hold fra hver gruppe gik videre til mellemrunden.

Mellemrunde 
De 8 tilbageværende hold blev inddelt i to nye grupper a fire hold, der spillede alle-mod-alle. De to gruppevindere gik videre til finalen, mens de to toere spillede bronzekamp.

Finalekampe 

 efs.: efter forlænget spilletid.

Målscorer 
6 mål
  Mario Kempes

5 mål
  Rob Rensenbrink
  Teófilo Cubillas

4 mål
  Leopoldo Luque
  Hans Krankl

3 mål

  Dirceu
  Roberto Dinamite

  Karl-Heinz Rummenigge
  Paolo Rossi

  Johnny Rep

2 mål

  Daniel Bertoni
  Nelinho
  Heinz Flohe
  Dieter Müller

  Roberto Bettega
  Ernie Brandts
  Arie Haan

  Zbigniew Boniek
  Grzegorz Lato
  Archie Gemmill

1 mål

  René Houseman
  Daniel Passarella
  Alberto Tarantini
  Erich Obermayer
  Walter Schachner
  Reinaldo
  Zico
  Marc Berdoll
  Bernard Lacombe
  Christian Lopez
  Michel Platini
  Dominique Rocheteau
  Rüdiger Abramczik
  Bernd Hölzenbein

  Hansi Müller
  Károly Csapó
  András Tóth
  Sándor Zombori
  Iraj Danaeifard
  Hassan Rowshan
  Romeo Benetti
  Franco Causio
  Renato Zaccarelli
  Víctor Rangel
  Arturo Vázquez Ayala
  Dick Nanninga
  René van de Kerkhof

  Willy van de Kerkhof
  César Cueto
  José Velásquez
  Kazimierz Deyna
  Andrzej Szarmach
  Kenny Dalglish
  Joe Jordan
  Juan Manuel Asensi
  Dani
  Thomas Sjöberg
  Mokhtar Dhouieb
  Néjib Ghommidh
  Ali Kaabi

Selvmål
  Berti Vogts (for Østrig)
  Andranik Eskandarian (for Skotland)
  Ernie Brandts (for Italien)

Spillere som fik rødt kort
  Tibor Nyilasi
  András Törőcsik
  Dick Nanninga

Stadioner 
 Estadio Monumental, Buenos Aires
 Estadio José Amalfitani, Buenos Aires
 Estadio José Maria Minella, Mar del Plata
 Estadio Gigante de Arroyito, Rosario
 Estadio Olímpico Chateau Carreras, Córdoba
 Estadio Ciudad de Mendoza, Mendoza

1978
Fodbold i 1978
Fodbold i Argentina